Audi ba! Si oni lumisi stara...

Audi ba!
Si oni lumisi stara,
also - koywan den to treba?
Also - koywan yao ke li ye?
Also - koywan nami sey spuka-ki
perlinka?
E al gro-eforti,
tra storma de middey polva
ta ek-zin dom de boh,
fobi ke ta es tarde,
plaki,
kisi suy jilaful handa,
pregi -
zaruu treba stara! -
kasami -
ta bu trajivi sinstara-ney griva!
Poy
ta go-go,
sta nokyete,
bat fon ausen kalme.
Shwo a koy jen:
"Nau yu sta ya hao?
Bu fobi?
Ver?!"
Audi ba!
Si oni lumisi stara,
also - koywan den to treba?
Also - oni den to nidi,
ke kada aksham
sobre ruf
en-lumi vaika un star'?!
Vladimir Mayakovski
Kontena
Category:Poema